Ribe Stifts Adresseaviser, 1844-08-05
Udenlandske Efterretninger. Fra Berlin haves følgende officielle Bekjendtgjørelse angaaende et Mord-Attentat paa Kongen af Preussen. Deres Majestæter Kongen og Dronningen vilde idag Morges (den 26. ds.) Kl. 8 tiltræde en Reise nærmest til Erdmannsdorf i Schlesien og derfra til Badet Jschl. Reisevognen var kjørt frem i Slotsportalen; først steg Hs. Majestæt Dronningen ind, efter at have taget imod et Bønskrift af en Kone, der ventede paa hende, dernæst Kongen; i det Øieblik, da Allerhøistsamme satte sig ned, og Lakalen, bukkede sig for at lukke Vognslaget, traadte en Mand ud af den omstaaende Mængde tæt hen til Vognen og fyrede i to paa hinanden følgende Skud en dobbeltløbet Pistol af imod Vognen, der i samme Øieblik kjørte bort. Endnu paa Slotspladsen lode Majestæterne Vognen holde, sloge Reisekapperne tilbage og viste det i ængstelig Spænding fremtrængende Folk at de vare uskadte; takkende det for dets udviste Deeltagelse, lode de Vognen kjøre videre og fortsatte Reisen af den Frankfurter Jernbane. Ved nærmere at besigtige Vognen, befandtes det, at begge Kuglerne virkelig vare trængte ind i den, og det maa derfor ansees for en vidunderlig Naade af Forsynet, at de høie Reisende ikke kom til Skade. Forbryderen blev greben paa fersk Gierning, med Rød og Næppe sikkret imod Folkeraseriet, afleveret til Vagten og derpaa ført til Kriminalfængselet. Her angav han sig som den forhenværende Borgermester Tschech, og blev ogsaa kjendt som denne. Han er 56 Aar gammel var tidligere Kjøbmand, derefter i flere Aar Borgemester i Storkow i Churmark, og tog i Aaret 1841, efter en meget urosværdig Embedsførelse, sin Afsked. Senere opholdt han sig meest i Berlin og ansøgte under sit Ophold der oftere og Ansættelse i Statens Tjeneste. Men hverken Øvrigheden eller Hs. Maj. Kongen, til hvem han ifjor henvendte sig i samme Øiemed, skjænkede hans Begjæringer nogen Opmærksomhed. Af Karakteer var han bekjendt for et meget heftigt og lidenskabeligt Menneske. Strax i det forste Politiforhør tilstod han Attentatet og angav som Grund til Forbrydelsen den Hensigt, at hævne sig for det uretfærdige Afslag paa hans Ansøgninger; iøvrigt var det af egen fri Drift, han havde begaaet Udgaden og han havde ikke meddeelt sin Plan til Nogen. Jfølge senere Beretninger indtraf Deres Majestæter den 26, om Middagen i bedste Velgaaende i Frankfurt, for næste Morgen tidlig at fortsætte Reisen til Erdmannsdorf. Hs. Majestæts Velbefindende fremgaaer af et af ham i Frankfurt egenhændig skrevet Brev, og det er saameget glædeligere at kunne meddele denne Efterretning, som det har viist sig, at Hs. Maj. Kongen virkelig blev truffen af den ene Kugle, men ved en naadig Styrelse ikke blev videre beskadiget, end at der befinder sig en ophovnet rød Plet midt paa Brystet. Saasnart Majestæterne vare ankomne til Frankfurt og Jndvaanerne fik Underretning om Kongens vidunderlige Frelse, strømmede de sammen i Masse, hilste Kongen og vilde strax foranstalte en Takkefest til Guds Ære. Ogsaa Dronningen befandt sig efter Omstændighederne vel, men er dybt rystet. Længe holdte Majestæterne hinanden omslyngede og Dronningen fældte hyppige Taarer. Kongen bevarede sit Heltemod og sin Koldblodighed; hans Ord: jeg er uskadt, kjære Børn ere authentiske. Søndagen den 28de Juli anordnede Berlins Magistrat en overordentlig kirkelig Fest, for at takke Gud, der saa naadig havde bevaret deres Konges Liv. Ogsaa i Jødesynagogen har en Takkefest i samme Øiemed fundet Sted. Forbryderen maa i længere Tid have været beskjeftiget med den Beslutning at myrde Kongen. For en 6 Uger siden indfandt han sig hos en Daguerrotypist og forlangte at blive portræteret i en theatralsk Stilling, som han betegnede med opløftet Hoved og Blik, idet han udraabte: "Kraft fra Oven! Han lovede Daguerrotypisten stor Nytte af sit billede, og sagde, at hele Europa vilde see det. Dersom han den 25. Juli havde havt sin Pistol hos sig, da Kongen kjørte til Charlottenburg i aaben Vogn, vilde han have udført Attentatet den Dag. Tschech synes afgjort at have handlet uden Deeltagere og ene og alene for at hævne sig for formeentlig Tilsidesættelse. Hans 18-aarige Datter blev ogsaa taget i Forhør, hvor hun udviste en meget kjæk og determineret holdning. "Jeg er min Faders ægte Datter, sagde hun, og han har længe nok taalt den Uretfærdighed, der er bleven ham tildeel." Forbryderen selv yttrede sig blandt Andet saaledes: "Derved, at jeg saae en sørgeklædt Dame, overrække Dronningen en Skrivelse og blive tilbageviist upaaagtet, blev jeg endnu mere ophidset til Udførelsen af min Beslutning. Det gjør mig ondt, at være bleven Offeret for min Daad uden at have naaet mit Offer. Min Bedrift staaer med Flammeskrift paa Firmamentet (siel); den vil blive optegnet i Historiens Aarbøger som djævelsk, men jeg er en Hædersmand og vil stedse blive det, skjøndt min Handling ikke synes ærefuld. Kongen har den 27. Juli sendt Kriminal=Retten sin Kappe og Overkjole. Den første Kugle var gaaet igjennem Vattet paa Kappen, den anden Kugle havde kun streifet Klæderne. Paa en dobbeltløbet Pistol er ialmindelighed det ene Løb glat, det andet riflet; den første Kugle kom fra det glatte Løb og var for svag, den anden fra Riffelløbet fik heldigviis ved den opstaaede Bevægelse blandt de Tilstedeværende en skjæv Retning. Berlinernes Glæde over Kongens Redning udtaler sig ved enhver Leilighed paa den utvetydigste Maade. Da Berlins Deputerede ankom for at overrække Kongen Lykønskningsadressen, traadte han tilligemed Dronningen dem imøde med munter og veltilfreds Mine. Slutningen af hans Ord til dem lød saaledes: Jntet kan rokke den Tillid jeg har til mit Folk, og mindst en Begivenhed som denne Forholdet til mit Folk bliver det gamle, jeg lægger roligt mit Hoved i enhver Enkelts Skjød.